
	


Barneko, Funtzio Publikoko eta Justiziako kontseilariaren erantzuna
Unión del Pueblo Navarro talde parlamentariori atxikitako foru parlamentari Cristina López Mañero andreak, Nafarroako Gorteetako kide gisa eta Parlamentuko Erregelamenduan xedatuaren babesean, 11-25/PES-00309 informazio-eskaera egin zion Nafarroako Gobernuari. Bada, Barneko, Funtzio Publikoko eta Justiziako kontseilaria naizen aldetik, honako hau jakinarazten dut egindako galderari erantzunez:
Zer jazo da abuztuan suhiltzaileek eta/edo segurtasun-indar eta -kidegoek esku hartu behar izateko? Zer kalte sortu dituzte?
	EGUNA 
	MOTA 
	KOKAPENA 
	ZUZKIDURA 
	KALTEAK 

	08/12 
	Hiri-sutea 
	Artikako BHZ 
	B0011, B0012, B-0122, B-0171 
	Sofa erreta eta horma ketuak. 
Zentroa zati batez hustea 

	08/18 
	Sutea landaretzan 
	Artikako BHZ 
	B-0001, B-0131 
	Heskaia erreta 

	08/23 
	Sutea landaretzan 
	Artikako BHZ 
	B-0001, B-0131 
	Heskaia erreta 



Egon al da salaketarik? Zer-nolakoak?
1. taula. Salaketa penalak. 
	Gertakaria 
	Delitu mota 
	
	Data 

	4589581 
	Sexu-erasoaren delitua 
	
	2025/08/06 



2. taula. Patruila operatiboek erregistratutako intzidenteak, 2025eko abuztua 
	Gertakaria 
	Katalogazioa 
	Azalpena (laburpena) 
	Data 

	2376510 
	ADINGABEEN LEKUALDAKETA 
	Zentrorako sexu-erasoaren biktima izandako adingabearen lekualdaketa 
	2025/08/07 

	2378671 
	HERRITARREN ARRETA 
	Intrusioa lorategian; gizonezkoa Opel urdinean; baliteke jazarpena izatea. 
	2025/08/11 

	2379672 
	SUTEAK 
	Sutea Artikako BHZn; ordezko bizitokia eman zaie adingabeei. 
	2025/08/13 

	2379759 
	LAGUNTZA UDALTZAINGOARI 
	Sutea Artikako BHZaren barruan; suhiltzaileek esku hartu dute. 
	2025/08/13 

	2379788 
	LAGUNTZA UDALTZAINGOARI 
	Aginte eta Koordinazio Zentroaren abisua: susmagarria Kasedan zentroak kalteak egin ondotik. 
	2025/08/13 

	2380391 
	HERRITARREN ARRETA 
	Adingabe aztoratu bat Artikako BHZn; lasaitu egiten da. 
	2025/08/14 

	2383423 
	SUTEAK 
	Sutea heskaian; bizilagunen eta adingabeen arteko gatazka. 
	2025/08/18 

	2383987 
	PATRUILAK 
	Artikako zentroak patruila eskatu du. 
	2025/08/19 

	2386039 
	SUTEAK 
	Sutea Artikako 1 eta 2ko lorategietan; aktak hezitzaileei. 
	2025/08/23 

	2386041 
	JARDUKETA 
ADINGABEEKIN 
	Sutea Artikako zentroan; txostena. 
	2025/08/23 

	2386046 
	LAGUNTZA UDALTZAINGOARI 
	Nahita egindako sutea bi BHZren artean; hustea; miaketak. 
	2025/08/23 

	2387927 
	ZAINTZAK 
	Zaintza Berriozar 16an; adingabeek hesiaren gainean salto egin dute. 
	2025/08/27 

	
	Gertakariak guztira 
	 
	12 


 
Hori guztia jakinarazten dizut, Nafarroako Parlamentuko Erregelamenduaren 213.6 artikuluan xedaturikoa betez.
Iruñean, 2025eko irailaren 23an
Barneko, Funtzio Publikoko eta Justiziako kontseilaria: Amparo López Antelo
Eskubide Sozialetako, Ekonomia Sozialeko eta Enpleguko kontseilariaren erantzuna
[bookmark: _Hlk209711027]Unión del Pueblo Navarro talde parlamentarioari atxikitako foru parlamentari Cristina López Mañero andreak 11-25/PES-00309 galdera hau egin du, idatziz erantzun dakion. Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:
Artikan ez dago behaketa- eta harrera-zentrorik. Dauden bi baliabideak oinarrizko egoitza-harrerako zerbitzuak dira.
Haietako bat 2016an baimendu zen, eta bestea, 2018an.
Haietako bakoitzak 9 plaza ditu, eta gaur egun, 7 nerabe daude bietan (bete gabeko tokiak adjudikatzeko fasean daude).
Baliabide bakoitzeko 7 nerabe haietatik, 5 heldu dira Martzillako behaketa- eta harrera-zentrotik, baina zerbitzuetan sartu ziren Martzillan aurtengo ekainean izandako intzidenteak baino hilabete anitz lehenago.
Abuztuan hiru sute gertatu dira baliabideetako baten inguruan. Izandako kalteek eragina izan dute txaletetako baten materialean eta lorategiaren beraren inguruko heskaietan. Ez da kalte pertsonalik gertatu.
Salaketaren bat egon den eta zer-nolakoa izan den, adierazi behar dut informazioa eman dela jada Barneko, Funtzio Publikoko eta Justiziako Departamentuak emandako erantzunean. 

Ilundain-Haritz Berri Fundazioak kudeatzen ditu bi zentroak. Profesionalen lantaldean honako hauek daude: hezkuntza arloko langileak (hezitzaileak eta laguntzeko hezitzaileak) eta gizarte-laneko nahiz psikologiako profesionalek osatutako talde teknikoa (familiako esku-hartzea eta esku-hartze psikoterapeutikoa), familian esku hartzeko teknikaria, kulturarteko bitartekotza eta koordinazio-figura.
Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.
Iruñean, 2025eko irailaren 25ean
Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca
